पाएं अपने शहर की ताज़ा ख़बरें और फ्री ई-पेपरडाउनलोड करें
भिंड जिले में कोरोना के बढ़ते कदम को रोकने के लिए पुलिस से लेकर समाज सेवी आगे आ रहे है। पुलिस के जवानों ने कोरोना का संक्रमण मिटाने के लिए वाहनों को सैनेटाइज कराया। इसी तरह भिंड शहर में जैन समाज की महिलाएं भी आगे आई। उन्होंने शहर के गली-मोहल्लों और चौराहों पर पोस्टर लगाकर जागरूकता अभियान शुरू कर दिया है।
कोविड वायरस की बढ़ती चैन को तोड़ने के लिए भिंड जिले के प्रशासनिक अफसरों से लेकर समाजसेवी आगे आ रहे है। उमरी थाना क्षेत्र की पुलिस ने रविवार को सवारी वाहन चालकों के बीच जन जागरूकता अभियान चलाया। उमरी में आने जाने वाली सवारी वाहनों को पुलिस ने खड़े कराकर सैनेटाइज किया। ई-रिक्शा चालक को मास्क लगाने और सवारी वाहन में दो से ज्यादा सवारी न बैठने की हिदायत दी। इस दौरान बार-बार हाथों को सैनेटाइजर से साफ करने की सीख दी।
जैन मिलन महिलाओं ने पोस्टर लगाकर कोविड से जीतने की छेड़ी जंग
इधर, भिंड शहर में भारतीय जैन मिलन के 56वें स्थापना दिवस पर कोविड हराने के लिए पोस्टर लगाए गए। इन बैनर-पोस्टर के माध्यम से कोविड नियम पालन का संदेश दिया। पोस्टर में शासन की गाइडलाइन का पालन करने की बात कही। लॉकडाउन का पालन कर कोरोना की चैन तोड़़ने का संदेश दिया गया। इस मौके पर जैन मिलन महिला संगठन की संयोजिका रेखा जैन, अंजना जैन, स्नेहलता जैन, सपना जैन, लक्ष्मी जैन , गुंजन जैन, किरण जैन सहित कई पदाधिकारी मौजूद रहीं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva zho_Hant eng_Latn